Коментари - Посрещане на Божествената Нова година | Днес.dir.bg\nСлънцето се съчетава с всички планети и изпраща мощен поток космическа и духовна енергия към Земята\nПЕЦИ ДЪНОВ (нерегистриран)\nУчителят определя 1 януари за Физическата Нова година, 22март за Духовната Нова година и 19 август за Божествената Нова година .... АЗ СЪМ ПО-ГУЛЕМ ОТ ХРИСТОС - КАЗВАМ КОЙ КОГА ДА ПРАЗНУВА :))\nСЕКТАНТСКИТЕ УФЦЕ СЕГА ЩЕ УНИЩОЖАТ ЦЯЛАТА ПОЛЯНА , А МРЪСНИТЕ ГАДОВЕ ОТ МИНИСТЕРСТВОТО НАКАЗВАТ БЪЛГАРИТЕ ЗА ХОРО В РИЛСКО ЕЗЕРО:)) .... ИЛИ "ЛЕТЯЩИТЕ МАЙМУНИ" НЕ СЕРАТ И НЕ ПИКАЯТ ... ПЪЛНА ЗАКОНОДАТЕЛНА ПЕРВЕРЗИЯ\nТези добре са облечени в бели дрехи само трябва някой да им завърже ръцете отзад и да ги прибере където им е мястото. Черпели били сили от природата. А кои чисти тази природа след тях и техните безумни ритуали ? Хижари и други работещи в района на езерата ако могат ще ги разстрелят тези малоумници.\nБойко по погрешка се качил другаде\nВсяка вяра освен в ГЕРП е вредна за народа ни Представете си че всички станат добри и страдащи как ще попълваме редиците си с жадни за власт и пари Злото се храни от злото в хората Не съм Дъновист лошо не съм видял от тях но ядеме попарата на гърбавите тези дето се пишат за филантропи и ронят крокодилски сълзи\nВсеки да си вярва в каквото си поиска. (нерегистриран)\n...Дано не кацне някое нло до тях и да излязат "ангелите" да видят .. така ли се играе хорото или по друг начин..;))\nопит за цитат (нерегистриран)\n"...разказват последователите на последовател на учението на учителя Беинса Дуноу ..." Е, съвсем се обърках: 'последователите на последовател на учението на..." Тия са последователи на последовател? Направо тази журналистка трябва да работи в отдел "Хумор, сатира и забава"!\nдруго си е да си джендър,член на герп да плюеш Дънов и Бялото Братство и да пишеш простотии в името на боико пожара\nако не си джендер, значи си безполов ... което означава че си от тях)))\nанглетата имат проблем с думата за полове Не сме им виновни че езика им е беден Затова и след това извъртат като Аз не имах в предвид това или онова Абе менте език\nhahahara ги вьрти едни сочни и обича него да го завьртат обратно на резбата\nСъвсем наскоро няколко дена подред телевизията ни проглушаваше ушите с новината че триста човека се събрали и играли българско хоро на Рилските езера. То бяха ред сълзи и два сополи как това щяло да убие природата. Искаха се даже оставки. Като гледам снимките тия от бялото братство дето тъпчат тревата са доста повече от триста човека. И го правят редовно всяка година. Щом едно петнайсет минутно хоро е опасно за природата колко е опасна паневритмията която се танцува доста по-дълго, от доста повече хора. Защо телевизията мълчи по-въпроса? Защо не искат оставката на човека разрешил провеждането на този ежегоден събор на бялото братство в защитена територия каквато е района на Седемте Рилски езера.\nосвен това след паневритмията (нерегистриран)\nсе качват нависоко и започва готвене и софри (е, не е с палене на огън, карат там нещо като полева кухня, доколкото се виждаше на клипа) и се започва празненството сред природата. това пак е в защитена територия, нали?\nАлберт Айнщайн и Учителя Петър Дънов (нерегистриран)\nЦял свят се прекланя пред мен, а аз се прекланям пред духовния учител Петър Дънов от България.” Тези думи на Алберт Айнщайн прозвучават в ефира на френското радиo RTF през 1989 г,по повод честване на великият учен.\nГолеми приказки, големи мъдрости и накрая да се обеси - за религиозен водач това е все едно да умножи по нула всичко което е учил. А се е обесил защото е превъртял - всеки окултист е на крачка от побъркването. И ми ги хвалят...\nЕй, глупаци, цитиращи лъжливо велик ум като Айнщайн, този цитат е извадент от контекста. На Дънов се приписва силно преувеличена рола в спасяването на българските евреи. Такава пропагандна теза е представена на Айнщайн и той в този смисълм казва, че се прекланя - за спасяването на евреите, а не за някакви простотии, за които даже не е и чувал. Трявба човек да няма елементарно техническо обазование, за да допусне, че Айнщайн може да е имал предвид нещо друго...\nЛилия Чанева (без уважаема), статията е пълна измислица и цели да пропагандирате тази откачена щуротия, наречена дъновизъм. А името на Айнщайн нарочно е сбъркано, пишете Алберт Айнщан, поради простичката чисто юридическа причина, че така не можете да бъдете подведени под отговорност за това, че сте публикували негов несъществуващ цитат. Вие цитирате някой си Алберт Айнщан, не ученият, който всички знаят, ако случайно стане проблем със СЕМ или другаде. Нивото на медията с тази статия удря всички жълти издания в земята. И се пънете да изкарате, че броят на дъновистите расте, при положение, че всяка година тези кукувци намаляват, както е видно от ежегодния снимков материал от седянката им на езерата\nмного ценно инфо (нерегистриран)\nзащото и мен името ме подведе. абсолютно споделям мнението ви.\nЗа много умни и коммбинативни ги мислиш. Истината е, че просто са неграмотни. А цитатът е истински, обаче е в съвсем друг контекст и няма нищо общо с внушението на тези малоумници. По-горе съм написал за какво става дума.\nМного е жалко,да се плюе по Учителя.Различните религии почти са си изиграли ролята.Това учение е учение на 6 раса,която трябва да дойде.На всеки 2000 год.се ражда по един велик Учител.Айщайн казва за Дънов,всички се прекланят пред мене ,а аз се прекланям пред Учителя П.Дънов в България.За 22 Год е изнесъл над 7000 лекции,някои са преведени и в чужбина.Животът на Учителя е образец за подражание.Неговият живот няма нужда от защита.Но учението му осигурява физическо здраве,морална чистотаи духовен напредък на всички,които го следват.Има книги и за здравето.Учението му е всеобхватно.\nми го препоръчваш за кумир, за идол? няма да стане. навремето доста поизчетох и за него, и писаното от него. това е нещо като духовна патерица. идва ми в повече прекраснословието, натрупването на послания за излъчване и т.н. нищо по-различно от много други, подобни учения като това на Блаватска, Рьорих и много други. И какво от това, че Айнщайн го бил наричал учителя? Вярвай си в твоя Учител. Но всичките му последователи имат качеството да се опълчват срещу тези, които имат други разбирания и не го признават за свой учител. Точно това много дразни. И противоречи на мантрите за любов и свобода.\nСтатията е пълна със смислови и правописни грешки. Коментарите преливат от омраза и разбиране от всичко. Нито критикувам Вас, нито Дънов. Но имам предложение да се вслушаме всички само в един негов съвет: Обичайте хората, обичайте бога (който и да си изберете, както и да го наричате) и обичайте себе си. Така животът ще се промени без нужда от магии. Коментарите също показват колко ни е нужно това..\nВ голяма грешка си . Един е Живия ,Истински и Всемогъщ Бог и Исус Христос, който е пратил за човеците за прощение на греховете им. Всички други богове са мъртви и покланянето или следването им е идолопоклонство . Йоан 10:27 Моите овце слушат гласа Ми, и Аз ги познавам, и те Ме следват. 21. Не всеки, който Ми казва: Господи! Господи! ще влезе в небесното царство, но който върши волята на Отца Ми, Който е на небесата. 22. В онзи ден мнозина ще Ми рекат: Господи! Господи! не в Твоето ли име пророкувахме, не в Твоето ли име бесове изгонвахме, и не в Твоето ли име направихме много велики дела? 23. Но тогава ще им заявя: Аз никога не съм ви познавал; махнете се от Мене вие, които вършите беззаконие. Матей 7:21-23\nТрай, бе, досадник...\nТи пък какъв си и този Дънов кой е, че да давате съвети как да живеем. Вас ще слушам, а не утвърдени учени като Доукинс и нобелови лауреати като Неш. Те много точно, аргументирано и математически доказват какво е оптималното поведение на индивида в обществото и няма общо с "обичай всички". Напротив - това е една от най-пагубните линии на поведение и се доказва с различни математически модели. Отделно, кой е този идиот, който може да обича всички?! То, чисто статистически над половината от хората са за бой редовно и профилактично, ти искаш да ги обичам. Аз повечето не мога да ги понасям, при това съвсем аргументирано и обосновано защо. За даговориш такива неща, явно не живеш сред хора и не знаеш за какви боклуци става дума.\nВпечатляваща гледка. Нищо че на небето ангели няма, а това за господната нова година е едно от най-глупавите и неграмотни определения за Време /и съответно причина за нещо/. Тези хора не правят никому нищо лошо и ако НЕ ЗАМЪРСЯВАТ планината - защо не, нямам нищо против.\nшарлатанина дънов естествено че ще има дебили ,които го почитата булгаристан люлка на европейската простотия.\nПреди няколко години ми бяха подарили книга със съвети на Петър Дънов. В първия момент си помислих - "Хм, интересно, ще прочета да видя за какво става дума!" След прочитането на книгата се убедих, че този човек е ненормален. Дава съвет всяка болес та се лекува с глад. И за всеки вид заболяване написал колко време трябва да се гладува. Умника даже беше написал да се гладува 10 дни след химио терапия. Книгата отиде за разпалка на парното.\nдоста парички са направили (нерегистриран)\nс тия негови "проповеди". той е може би най-издаваният и продаваемият на книжния пазар. смятай. доколкото имам поглед, това сачетива, вредни за физическото и душевното здраве. той се е изживявал за господ. и каква е тая диплома, че може да практикува медицина, издадена му в САЩ след една година обучение? напълно споделям мнението ти.\nПонеже хората от западна европа са откъснати от ортодоксалното християнство, те въпреки това интуитивно търсят опора в него. Затова са жадни за православни проповядващи, дори създават православни манастири, както и така наречени антропософни църкви и общности, които са разпространени дори межу младите Евритмия се практува от хора на всяка възраст, както и от болни хора... Всичко, което ни помага да се откъснем от тленното материалното е здравословно за нас А тук на запад има и ортодоксални манастири, създадени от хора дори от други континенти...\nМога да съм ти в услуга за повишаване здравния ти статус и жертвоготовно да се нъгърбя с материалното ти бреме - прехвърляш ми каквато недвижимост и коли имаш, всичките ти пари ми ги даваш в торба и аз започвам да страдам, а ти се извисяваш духовно, здравословно и всякак. Бе, вие природно ли сте толкова прости, работи ли ли сте върху себе си в тази насока, или сте обикновени лицемери?\nДоколкото ми е известно, предостатъчно е да дадеш половината си собственост на нуждаещите се, ако си монах разбира се - отказваш се от всичко. Ама пуста алчност - давай сега, прехвърляй ми всичко иначе си лицемер! То, алчното око само шепа пръст може да го напълни.\nВъпросът е дали имаш или нямаш каквото и да е да не ти е в тежест\nАе за кво пишете за тая гнила секта бе? 21 век сме за бога... Има ли още някой да вярва в тия тъпотии.\nКакво питаш има ли?! Не виждаш ли снимките - една сюрия идиоти.\nКато казваш "за бога", какъв/кой/що за Бог имаш предвид, след като после заявяваш "Има ли още някой да вярва в тия тъпотии."\nдъновистките зомби отново са отишли да осират Рила!\nрилски еера (нерегистриран)\nТе са свещени.Бъбрека – Махабур, което означава Големият и силният, Мястото на Духа. Свързано е с причинния свят и бъбреците от човешкото тяло, т.нар. 5-та чакра. То уравновесява нещата в живота, прилича на голямо бобено зърно или бъбрек и е най-голямо по обем. Именно на поляната до него се играе и сакралният танц - Паневритмия, както и се посреща Божествената Нова година, която е на 19 ти август.В паневритмията са впрегнати силите на ума, сърцето и волята да работят в хармония. Чрез паневритмията ще се покаже на хората как могат да приемат силите на природата.С паневритмията се общува с природата.\nКухи приказки и заклинания. Абсолюно същото може да се каже и по отношение на резервоарите на пречиствателната станция в Бенковски и няма да е нито повоче, нито по-малко достоверно, а еднакво безпочвено.\nДънов не е пророк на господа Исус а негов противник.\nПич, Исус не е = църквата! Която и да е ! Църквата трябва да бъде заличена, като причинила най-много геноциди, ама нейсе пуста власт още я има...\nКомунистически брътвежи. Те най много мразеха Христовата Църква. Либерасти, педерасти, лесбоси, джендъри и прочее са другите и врагове. Всякаква противна сволоч, абониране за ада.\nМарко 7:7 "Обаче напразно Ме почитат Като преподават за поучения човешки заповеди". Матей 15:9 "Обаче напразно Ми се кланят, Като преподават за поучения човешки заповеди" "8. Но вие недейте се нарича учители, защото Един е вашият Учител, а вие всички сте братя. 9. И никого на земята недейте нарича свой отец, защото Един е вашият Отец, Небесният. 10. Недейте се нарича нито наставници, защото Един е вашият Наставник, Христос." - Матей 23:8-10 29. "И тъй, като сме Божий род, не бива да мислим, че Божеството е подобно на злато или на сребро, или на камък изработен с човешко изкуство и измишление."- Деяния на апостолите -17:29 Исус му казва: Аз съм пътят, и истината, и животът; никой не дохожда при Отца, освен чрез Мене. - Йоан 14:6\n"... никой не дохожда при Отца, освен чрез Мене." Ха, ха - този определено си е бил повЕрвал. Като оставим настрана, че такъв исторически образ не е имало, този си е живо доказатество как душевно болните са непропорционално силно представени сред жертвите на съдебната система. На теория, евреите са накарали римляните в лицето на Пилат да им го разкарат този хахо от главите. На практика - нищо такова не се е случвало, но звучи достоверно в частта луд - убит от племето.\nпрестанете с тези джендър идеологии! Бели братства и всякакви джендърий\nДайте факти, факти! Иначе учението на дъновистка сектата е тюрлююгювеч от други недоказани в практиката "духовни" теорийки. Четете и ще се убедите. Ако някой е търгнал да постига духовното в себе си, поне да хване класическо учение с доказан научно ефект, от достоверен източник. Примерно китайския Чигун (ама не тоя,проповядван от местни "интелектуални" брадатковци).\nТези за поредна година осраха района на езерата. Какво духовно има в това?\nСветът е пълен с луди хора като тези!Да ви дам по една мотика,че...\nЩе празнувам когато изпратим БОЖЕСТВЕНИЯ\nРекламна статия на поредната секта. Поне не правят нешо лошо - ходят до езерата,сложат белите дрехи, поклатушкат се малко и така до следващата година. Ку ку перко, левия коридор у десно, демек шестак.\nЗнаете ли смисълът на думата "секта"?Невежеството е също секта!\nсектата е нещо като деноминация, но по-малко\nЧакам да почнат да плюят по учението и този свят човек.\nДънов!!! Като цяло всички мислители,философи и тн. са оставили по смисъл едни и същи послания. Дънов не казва нищо ново. Теософията му е по захаросана с по модерно звучене! Православието е много хубаво освен ако не си контактьор,гледач или идеолог и последовател на Хитлер ,че да си последовател на Дънов. Все пак се е самоубил. Да не забравяме това! Търсят да се усъвършенстват духовно. Няма лошо ,но преди това е хубаво да си провериш моралът!\nКакто се казва, и ние сме дали нещо на света. В случая - секта, но да не навлизаме в детайли...\nеее! ни сме дали и богомилите (а.к.а катари, а.к.а албигойци), ако ще требва да се хвалим, ама карай\nПо онова време тези неща не са изглеждали чак толкова нелепо както във времената след индустриалната революция, летящите машини, теорията на относителността и зората на кибернетиката и изкуствения интелект.\nабсолютни хаховци. кучетата пикая дърветата и после тия прегръщат дърветата. ку ку\nЕ това ли да е доводът против прегръщане на дървета? Опиканото, до не повече от 1м височина, от куче? Тия да не би да клечат като ги прегръщат тия дървете бре?


Madden NFL 08 - Ревю - PC Mania\nВъзможност за “редактиране” на фенове!\nВизията може да е по-добра\nИ тук няма кръв...\nПоосвежете спортното си ежедневие\nВъпреки че не е от най-известните в България, поредицата Madden NFL има история, на която биха завидели и най-големите геймсветила в спортния жанр. Едва ли са много игрите, които могат да се похвалят с близо 18-годишна история и над 58 млн. продадени копия. Само от последната част – Madden NFL 07 - са разпространени над 7 млн. бройки в Северна Америка. Всичко това говори за две неща: този спорт има много фенове (макари и основно на друг континент), така че поредицата си заслужава поне малка част от нашето внимание.\nИма няколко основни неща, които задължително трябва да знаете за играта, преди да решите, че ще отделите малко средства от скромния си бюджет, за да я закупите. На първо място: тя не е никак лесна. Управлението се извършва посредством множество бутони или с комбинация между мишка и клавиатура, която честно казано не е много удачна. Като добавим и факта, че по всяка вероятност нямате идея от правилата на този вид "футбол", времето за адаптация в света на Madden NFL 08 никак няма да е малко. Това обаче едва ли би притъпило устрема на един истински геймър, който жадува за нови спортни предизвикателства.\nПреди да започнете първия си мач, ще изминат поне няколко часа, докато разгледате играта отвсякъде, както се казва. Не че менютата са неразбираеми – просто съдържанието им е обемисто. Освен стандартните възможности за разцъкване на мачове и турнири, в играта можете да създавате свои играчи, отбори и – забележете - да извайвате футболни фенове! Не знам за вас, но на мен тази идея ми допадна адски много и загубих поне половин час, за да моделирам перфектния запалянко.\nMini Camp режима рулира\nMadden NFL 08 предлага редица нововъведения в геймплея и разнообразни режими на игра. С последните обаче едва ли ще ви изненадам много. На първо място има Franchise режим, в който управлявате цял отбор. NFL Superstar Hal of Fame пък си е жив мениджър – като трябва да се грижите дори за външния си вид – прическа, татуировки, за известността ви в обществото и т.н. Разбира се, в играта присъства и Practice режим, където можете да поосвежите позабравените си умения или, ако за пръв път се сблъсквате със заглавието, да изградите своите животоспасяващи навици. И най-вече да се опитате да запомните клавишите, които са ви нужни, за да успеете да отбележите първия си страйк.\nКато че ли един от най-свежите режими обаче е Mini Camp, в който ще се изправите срещу редица забавни миниигри – ще целите чучела с топки, ще ритате на воля, опитвайки се да улучите зададена цел и т.н.\nНовата "оръжейна система"\nНововъведенията в геймплея добавят най-вече тактически възможности. Готино хрумване е “оръжейната система”, която показва кой от вашите и противниковите играчи, какви “оръжия” притежава. Или - казано на разбираем език – след натискане на бутона “А” около някои от играчите се появяват кръгчета, запълнени с различни илюстрации – те сигнализират за качествата на притежателите им. Това, в комбинация с новите стратегии, редуцираните анимации и всички останали дребни иновации, определено подобрява цялостното усещане от играта. Може би единственото леко неприятно нещо си остава трудното свикване с управлението. Но пък то се компенсира от фъна, който ще си докарате впоследствие.\nPentium 800 MHz, 256 MB RAM; 128 MB Video (GeForce 6800/Radeon X800+)\nСлед като вече спечелиха едно дело, група от бивши играчи се готви да атакува EA и Джон Мадън за неправомерното им включване в поредицата Madden NFL


The Bulgarian Media Portal » Blog Archive » Проф. Константинов: На последните избори гласът на избирател в чужбина бе равен на 87% от глас в България\n2010.10.27 6 коментара\nEurochicago.com продължава публикациите си по темата Избори, изборно законодателство и българите зад граница (линк). В очакване сме най-накрая проектът за Изборния кодекс да бъде внесен в пленарната зала в НС. За да дадем на нашите читатели ключ към неговото разбиране, се обърнахме към проф. Михаил Константинов, който според нас е най-известният експерт сред математиците по изборно законодателство в България. Той е доктор по математика и бе зам.-председател на Централната избирателна комисия (ЦИК). Преподава в Университета по архитектура, строителство и геодезия (УАСГ). Работил е в Института по техническа кибернетика и роботика на БАН. Почетен гост и лектор в университети в Англия, Германия и Франция. Съветник е на Организацията за сигурност и сътрудничество в Европа (ОССЕ), сътрудник на Международната фондация за избирателни системи.\nПроф. Константинов, тема, която неотменно съпътства всеки избор, са съмненията за опорочаване на резултатите чрез двойно гласуване – моля обяснете ни как ЦИК проверява има ли избиратели, които са гласували повече от един път и колко бяха те на последните избори? Довело ли е двойното гласуване до опорочаване на избора?\nСлед всички национални избори Главна дирекция ГРАО към МРРБ извършва проверка за евентуално двойно гласували избиратели. Такива случаи всеки път има между 300 и 1500 (напоследък са по-скоро 300). В някои от тях двойно гласуване всъщност няма, а се оказва, че е станала някаква грешка. Подозрителните случаи се дават на прокуратурата. През 2005 г. хванахме един юнак, гласувал 20 пъти и няколко други по 15 пъти – просто една група келеши от Бургас решила да се разходи до Варна и да погласува там. За целта си извадили на цветен копир копия от удостоверенията за гласуване на друго място. Хванахме ги, те си признаха и бяха глобени по 500 лв. Общо взето двойно гласувалите, доколкото ги има, не променят резултата при парламентарни, европейски и президентски избори. А иначе проверката на ГРАО струва няколко десетки хиляди лева.\nДруга, не по-малко дискутирана тема са удостоверенията за гласуване на друго място. В проекта за кодекс е разписано, че такива вече няма да могат да се издават освен на лицата, служебно заети в гласуването. Колко удостоверения бяха издадени и използвани на последните избори? Ако на национални избори за президент, евродепутати или Народно събрание избирател гласува на друго място, това променя ли резултата?\nУдостоверенията за гласуване на друго място на едни избори са от 20 до 60 хиляди. Не е малко и затова решихме да махнем тази възможност – има начини с това да се спекулира. Ако на избори за Народно събрание, членове на Европейския парламент от Република България или президент някой гласува на друго място, това не променя резултата. Теоретично би могло да се промени само разпределението на мандатите по райони вътре в една партия, но тоталният резултат на партията в брой мандати не се променя.\nСлед като КС констатира, че в 23 секции в Турция няма доказателство за реалността на подадените в тях 18358 гласа (от които 18140 за ДПС), той касира изборите там и преизчисли изборните резултати. В резултат на това ДПС загуби един депутат, в полза на ГЕРБ. И докато звучи логично, че след като на една партия се касират толкова много гласове, тя губи и мандат, за обикновения избирател остава пълна мистерия механизмът, по който отписването на 12 гласа за РЗС и 15 гласа за Синята коалиция подадени в тези 23 секции, води до касирането на по един техен народен представител и подмяната им с други!? Идентичен бе ефектът на техническата грешка с 24 гласа в Русенско. Те бяха подадени за Синята коалиция, но грешно отчетени в протокола на СИК за друга партия. След като КС ги присъди на СК, това доведе до изваждането на един депутат от Стара Загора и вкараването на друг на негово място, от Русе.\nБихте ли обяснили за нашите читатели българската избирателна система?\nКакво води до това, че тя е толкова “чувствителна” математически?\nЗа да обясня подробно нещата ще трябва да изпиша няколко страници математически текст, което ще досади на повечето читатели. Накратко, нашата изборна система е двойно пропорционална (bi-proportional). Мандатите първо се разпределят на национално ниво, като всяка партия или коалиция, получила поне 4% от действителните гласове, получава мандати строго пропорционално на подадените за нея гласове в страната и чужбина. През първите години след избухването на демокрацията това ставаше по метода на Д’Ондт, а сега се прави по Хеър-Нимайер. Разликата в резултата по двата метода е незначителна.\nMного се говори за окрупняване на избирателните райони – решава ли то проблемите на избирателната система? Споменават се различни предложения за брой на райните – 20, 10, 6… Коя е най-удачната схема за окрупняване?\nНа последните парламентарни избори, избирателите в страната гласуваха едновременно за мажоритарни кандидати и за партийни листи. Българските граждани извън страната обаче не можеха да гласуват за мажоритарни кандидати, а само по пропорционалната система. Беше ли в такъв случай техният глас равен на този на сънародниците им в страната?\nНе, не беше. Един глас в чужбина беше равен на 87% от един глас в България (толкова е 209/240). На последните избори това с псевдомажоритарните кандидати беше пълна глупост. Глупостта я предложи БСП, въпреки че най-честно ги предупредих какво ще стане. Те, естествено, решиха, че ги лъжа. В резултат на това БСП загуби 8 мандата, а ГЕРБ спечели 13 в сравнение с чисто пропорционалния резултат, който иначе би се получил. Ако БСП не бяха се издънили така, със само 103 мандата Бойко Борисов щеше да се принуди да направи коалиция, най-вероятно със “Синята коалиция” – заради ЕНП. Така или иначе поредният опит за прекрояване на изборното законодателство в последния момент беше наказан. Както винаги и неизменно се е случвало досега.\nЗа разлика от избирателните райони в страната, в чужбина бюлетините не съдържат имена на кандидат-депутати, а се гласува само за партии и коалиции. Къде отиват гласовете от чужбина, над 150 000 на последните избори? Как те се отчитат? Изкривяват ли те резултатите в страната?\nГласовете от чужбина се отчитат на национално ниво и партиите не ги губят. Така например, ако имате 16 000 гласа от чужбина, това ще ви донесе един мандат. В кой район обаче ще вземете този мандат, не се знае предварително. В този смисъл гласовете от чужбина могат да “изкривят” профила на вота по райони. Примерно гласовете от Турция дават всички (или всички без един) мандати в Кърджали на ДПС. Така местните българи остават без представителство.\nПри въвеждане на преференциален вот, каквото е предложението, залегнало в новия Изборен кодекс, липсата на кандидатски листи в чужбина и съответно на преференциален вот, няма ли отново да е нарушение на равното избирателно право на българите в чужбина?\nДа, ще бъде нарушено това право. Но то и досега се нарушаваше по различни поводи. Примерно, на изборите за ВНС през 1990 г. българите в чужбина изобщо не гласуваха на втори тур в 3 района, където имаше балотаж (тогава системата беше смесена).\nВ чужбина живеят над 1 млн. български граждани потенциални гласоподаватели. Вие лично подкрепяте ли възможността да се регистрират избирателни листи и независими кандидати в 32-ри многомандатен избирателен район “Чужбина”, така че българските граждани извън страната да могат да избират представители в парламента, както сънародниците ни в районите в страната? Как може да стане това?\nНе само че го подкрепям, но съм предложил и съответен начин това да стане. За целта мандатите по райони следва да се определят пропорционално на гласувалите (а не на населението). Така през 2005 г. щеше да има 32 МИР за чужбина с 5 мандата, а през 2009 г. в този МИР щяха да се избират цели 9 депутата. Естествено, наличието на такъв МИР не променя общия резултат (в брой мандати) на партиите.\nВие вече няколко години предлагате да бъде въведено дистанционно електронно гласуване по интернет. В проекта за изборен кодекс е залегнало такова предложение – кажете ни нещо повече за него. Как ще се получават кодовете за гласуване, по-специално в чужбина? Как системата ще бъде защитена от контролиран вот и купуване на гласове?\nОще не е решено как ще се получават кодовете. Може евентуално да стане с препоръчана поща. Има и други начини. За съжаление, системата не може да бъде защитена от контролиран вот (на Запад му викат family voting и той е характерен за малцинствените затворени общности). Същото се отнася и за купения вот – неизбежен е. Именно тези причини се изтъкват най-често от противниците на дистанционното електронно гласуване. Но рано или късно това гласуване ще се наложи. Ако не ни забърше някоя опашка на комета междувременно, защото тогава ще изчезнат и компютрите и телекомуникациите. А може и ние да изчезнем.\nЩе се приеме ли все пак Изборният кодекс до края на годината?\nНадявам се. Може би, защото го чувствам малко като свой – все пак първия такъв кодекс го предложих още през 1997 г. Участвах в писането и на втория. Сегашният трети кодекс е по същия модел. А иначе на управляващите просто им трябва нещо успешно, извън ловенето на престъпници и строежа на магистрали. Така че, ако имат малко акъл (а те имат добри пиари), спешно ще вкарат и приемат Изборния кодекс. Впрочем, ще видим. Както беше казал Айнщайн, водородът и човешката глупост са най-разпространените неща във Вселената.\nБ.Р. Друга публикация от проф.Костантинов на нашия сайт – ELECTIONS IN BULGARIA.\nА иначе на управляващите просто им трябва нещо успешно, извън ловенето на престъпници и строежа на магистрали. Така че, ако имат малко акъл (а те имат добри пиари), спешно ще вкарат и приемат Изборния кодекс. Впрочем, ще видим.\nАми то и ловенето на престъпници нещо не им се отдава, та си трай коньо за зелена трева…\n# 28 октомври 2010 at 3:12 AM\nПоложително явление е, че мъдри хора като проф.Константинов участват в корегирането на най-голямата несправедливост спрямо принципите на Демокрацията – участието на всички български граждани в изборите. Но в търсенето на нов избибирателен кодекс, преди \_"математическата\_" логика има друга. Тя е политическа. Не бива \_"опасността\_" от грешно попълнени декларации, да скрива административното лишаване на емигрантите от правото им на ИЗБИРАЕМОСТ!Науката, техниката и технокрацията, пардон администрацията трябва да са в служба на гражданската представителност, а не обратното. Във всички демократични страни, народните избранници са представители на гоеграфски региони, независимо от границите на страните, в които се намират.Запазената от комунизма мания за подозрителност и недоверие към чужбина е зелегнала в сериозно овехтялата българска конституция.Когато този консервативен документ беше измислен от другарите от БСП, България не беше в Европейския съюз и 2 милиона българи още не бяха напуснали страната.Поради това, преди да се говори за \_"забрана\_", преди да се поставят пречки пред живеещите в чужбина български граждани, трябва да се УЛЕСНИ участието им в политическия дебат в София, чрез представителност в Парламента. Само по този начин, българите от вън и тези от вътре ще почустват истински принадлежността си към една и съща нация, с една и съща съдба.\n# 28 октомври 2010 at 3:43 AM\nТова, което от месеци Eurochicago и българите в чужбина си говорят за изборния кодекс, недвусмислено се потвърждава от проф Константинов, безспорен експерт по избирателни системи. Изглежда сме били прави, но това едва ли е повод за задоволство.\nEurochicago поставя 10 въпроса. Нашите коментари :\nпо 1ви и 2ри въпрос : това което се претака от медиите за изборните измами като “двойно гласуване”, удостоверения за гласуване на друго място и т.н., не влияе върху изборните резултати. Промените, залегнали в тази връзка в Изборния кодекс са козметика за да се забавлява публиката , докато основни проблеми с изкривяването на вота на хората по области не е решен.\nпо 3ти и 4ти въпрос :\nНесправедливото разпределение на мандатите, е математически дефект на изборната система, който лесно може да се отстрани. Има различни предложения, но както казва проф. Константинов “по различни причини политическите сили ги отхвърлят”. Тези причини изглежда не са известни на широката публика.\nпо 6ти и 7ми въпрос :\nИ така, член 26 от българската Конституция “Гражданите на Република България, където и да се намират, имат всички права и задължения по тази Конституция”, систематично не се спазва. Докога ? Докато Венецианската комисия към Съвета на Европа ни обърне внимание ? Докато Европейският съд в Страсбург осъди България ? Надяваме се че новият Омбудсман на Р. България, г-н Константин Пенчев най-после ще предприеме някакви действия.\nПроф Константинов казва : Така местните българи остават без представителство.\nНо кой има интерес от това ? Нека добавим, че ако в район Кърджали хората все пак имат избрани депутати в НС, на който могат да се оплачат, българите в чужбина и това нямат – избрали са 9 депутата, но всъщност нито един не ги представя !\nотговора на 8ми въпрос е изключително важен :\nПроф. Константинов подкрепя възможността да се регистрират избирателни листи и\nнезависими кандидати в 32-ри многомандатен избирателен район “Чужбина”. Нещо повече, след неотдавнашното интервю на Еврочикаго, очертава се неочакван\nконсенсус по въпроса за формирането на МИР чужбина.\nКак технически това да стане е описано например тук\nВъпреки това, предложението за 32МИР чужбина не е намерило място в проекта за изборен кодекс. Защо ?\nпо 9ти въпрос :\nПо всичко изглежда, че системата за получаване на ПИН кодовете ще се окаже основна пречка за Интернет гласуването, в частност за гласуването в чужбина.\nХипотезата за купуване на гласове, и за контролиран вот, макар и легитимна за\nопределени малцинствени общости в България, е неоснователна, когато говорим за българите живеещи в повечето демократични държави в чужбина.\n# 28 октомври 2010 at 4:31 AM\nБългарите в чужбина ще избират догодина собствени органи на самоуправление :\nОбществени съвети на българите в чужбина : globalbulgaria.org\n# 28 октомври 2010 at 4:37 AM\nнай-накрая имаме черно на бяло сериозно експертно мнение, което не оставя място на политическите сили за оправдания, че това или онова не било възможно.\nАкцентите на интервюто според мене са :\n– проф. Константинов подкрепя MИР чужбина и то горещо и обяснява как това може да стане технически\n– казва, че ако няма преференциален вот в чужбина на следващите избори, ще се наруши конституцията (принципът за равно избирателно право)\n– че правата на българите в чужбина са били нарушени на предните избори\n– че това което се претака от медиите (“двойно гласуване”, удостоверения за гласуване на друго място) и т.н. е въздух под налягане и има нулев импакт върху изборните резултати.\nИскам да поздравя редакцията на Еврочикаго за постоянството в разработването на темата “гласуване в чужбина”.\nза няколко месеца Eurochicago направи Голям шлем от интервюта по темата за гласуването в чужбина, нещо което едва ли друга българска медия е постигнала.\nдвама министри, 12 политически партии и водещ експерт, взеха думата по покана на Eurochicago.\nв интервютата на Eurochicago, за пръв път министри, депутати, експерти дадоха подкрепа за основни искания на българите в чужбина, свързани с тяхното участие в националния живот.\nсега остава тези декларации на добри намерения да намерят място в законите и в прилагането им.\n# 28 октомври 2010 at 5:24 AM\n# 17 януари 2011 at 10:16 AM


Отказът да се консумира сол не носи ползи за здравето - История, наука, факти и събития\nHome » наука » Отказът да се консумира сол не носи ползи за здравето\nКанадски учени опровергават разпространеното твърдение, че отказът от употреба на сол е полезно за здравословното състояние на организма. Те са установили, че набиращата популярност диета без консумация на сол може да доведе до развиването на сърдечно-съдови заболявания точно толкова често, колкото и солената храна.\nМащабно международно изследване, проведено под ръководството на специалисти от университета “Макмастър” в Хамилтън, Канада, показва, че диетата с ниско съдържание на сол е необходимо да се спазва изключително само от хора с хипертония или такива, които злоупотребяват с консумацията на солени продукти. При всички други случаи безсолната диета, напротив, нанася щети на здравословното състояние.\nУчените са проучили диетите и начина на живот, както и резултатите от кръвни тестове на над 130 000 души от 49 държави по света. Специалистите са си поставили за цел да изяснят, дали съществува взаимовръзка между употребата на натриев хлорид и сърдечните заболявания, както и да оценят рисковете за инсулти. Оказва се, че пониженото съдържание на сол в храната е свързано с голям брой сърдечно-съдови заболявания.\n“Низките нива на натриев хлорид наистина понижават кръвното налягане, но този ефект е съвсем незначителен, ако се сравнява със средните нива на консумация на сол. В същото време, пълният отказ от консумация на сол е свързано с промяна на хормоналния фон, което може да анулира минималното предимство от пониженото кръвно налягане”, отбелязва Андрю Мент, водещ автор в изследването.\nУчените съветват здравите хора да консумират умерено солена храна. Дневната доза натриев хлорид трябва да е около 3 грама. В противен случай, без значение дали човек страда от хипертония или не, се повишават рисковете от развиване на сърдечно-съдови заболявания. Изследването показва, че употребата на по-малко от 2 грама сол на ден пряко е свързано с увеличени рискове от инфаркти и инсулти.\nОтказът да се консумира сол не носи ползи за здрав...\nКонцептуален автобус показаха китайски разработчиц...


Депутатите приеха на първо четене измененията за защита на личните данни - България - DarikNews.bg\n19 септември 2018 18:01\nСлушай Правна комисия\nYour browser does not support the audio element. Правна комисия\nПравната комисия в парламента не успя да гласува промените в Закона за личните данни, защото се оказа, че те вече са гласувани в пленарна зала. По думите на председателя на комисията Данаил Кирилов това не било проблем, защото водещата комисия по законопроекта била вътрешната. Междувременно седемте присъстващи от общо 22-та членове на правната комисия приеха с пълно единодушие промени в закона за авторското право. Те се правят за улеснение на хората със заболявания, които не могат да четат по традиционния начин и освобождава издателите от нуждата да преговарят за авторски права, ако например отпечатват книга на брайловата азбука. Оказа се обаче, че и до момента не е имало особени пречки в това отношение, а промените се приемали само за да внесат повече сигурност.\n7 от общо 22-мата членове на правната комисия приеха 3 законопроекта в рамките на минути на днешното си заседание. Най-важната първа точка със Закона за защита на личните данни обаче отпадна, защото се оказало, че вече минала на първо четене в пленарна зала по-рано през деня. Промените се правят във връзка с приетия еврорегламент за защита на личните данни, по-известен като GDPR и са свързани с приложението му у нас.\nЧрез тях Комисията за защита на личните данни получи доста разширени правомощия, включително разследващи, корективни, правомощия за даване на разрешения и становища и правомощия за поддържане на публични и непублични регистри. По думите на председателя на комисията Данаил Кирилов нямало проблем, че законът не е минал през правната комисия, защото водеща по него била вътрешната.\nЗа сметка на това 7-те души от правната комисия гласуваха промени в закона за авторското право. И те се правят във връзка с международно споразумение, известно като Маракешки международен договор. Той улеснява достъпа до книги на хората с определени заболявания, които не им позволяват да четат печатни издания. Промените освобождават издателите от това да уреждат авторски права, ако издават например аудио книга или книга, напечатана на брайловата азбука. По думите на директора на дир. Авторско право към Министерството на културата Мехти Меликов, особени трудности нямало и към момента. Маракешкият договор действал от години, а законодателните промени просто внасяли „сигурност в средата”.


Започва нова група специалност "Промишлен дизайн " | Център за професионално обучение "Хармония"\nSelect ratingGive Започва нова група специалност "Промишлен дизайн " 1/5Give Започва нова група специалност "Промишлен дизайн " 2/5Give Започва нова група специалност "Промишлен дизайн " 3/5Give Започва нова група специалност "Промишлен дизайн " 4/5Give Започва нова група специалност "Промишлен дизайн " 5/5\nВ периода на обучението ще бъдат изучавани предмети , съгласно изискванията на НАПОО. /подробна програма може да видите тук: „Учебни планове и специалности“ /\nПрофесионалното обучение за придобиване на степен на професионална квалификация завършва с полагане на държавни изпити по теория и практика на професията, съгласно Наредба№3/15/04.2003 г. за системата за оценяване (ДВ, бр.37/22.04.2003 г.). Държавните изпити по теория и практика на професията се провеждат по национални изпитни програми в съответствие с държавните образователни изисквания за придобиване на квалификация по професията.\nПри приключване на обучението, завършилите получават Свидетелство за професионална квалификация.


Възстановяването на виадукта на АМ „Струма“ ще струва 1,86 млн. лева - econ.bg\nЕдин милион и 860 хиляди лева ще струват ремонтите и възстановяването на засегнатия от пожара преди 10 дни виадукт на АМ „Струма“ при Дупница. Това обяви председателят на Управителния съвет на агенция „Пътна инфраструктура“ Георги Терзийски\nЕдин милион и 860 хиляди лева ще струват ремонтите и възстановяването на засегнатия от пожара преди 10 дни виадукт на АМ „Струма“ при Дупница. Това обяви председателят на Управителния съвет на агенция „Пътна инфраструктура“ Георги Терзийски след инспекция за хода на възстановителните работи и почистването от отпадъците.\nПострадали са 13 колони, три греди и два еркера. До края на днешния ден ще бъде пуснато в двете посоки движението по магистралата по направлението за София. В 27-те областни пътни управления приключва огледа и проверката за състоянието на пътната инфраструктура и съоръженията.\nГеорги Терзийски съобщи за открити нарушения, като сред тях е и овчарник под мост на републикански път в Ловешка област.\nПо-рано бе съобщено, че за улеснение на трафика от 14 часа днес до 20 часа в събота превозните средства над 12 тона, пътуващи към Кулата, ще бъдат пренасочвани от магистралата към пътя Е-79 при пътен възел „Долна Диканя“ и обратно ще се качват на нея при пътен възел „Бобошево“. Обходният маршрут за всички останали превозни средства е от пътен възел „Дупница“ до пътен възел „Бобошево“ и обратно.\nАМ Струма Агенция Пътна инфраструктура пожар виадукт Георги Терзийски


Водещи новини за Перник - Pernik1.com | Page 893\nЕдна жена загина, а втора бе ранена, причините се изясняват В международното летище на Истанбул –„Гючкен” е избухнал взрив на хангар на летището около 02:00 часа днес. Това съобщават Reuters и ТАСС, по информация от авиокомпания Pegasus Airlines и вестник „Хюриет”. В резултат от инцидента са ранени две служителки на летището. По-късно едната от тях е загинала от раните си. Някои свидетели твърдят, че са чули …\nсряда, декември 23, 2015 12:33 pm, by Грозев 0\nУЧЕНИ ПРОГНОЗИРАТ МАСОВ ГЛАД В СВЕТА В СЛЕДВАЩИТЕ 20 ГОДИНИ\nЗа да се избегне глобална катастрофа трябва да се промени производството на храна Епидемии, глад и безредици чакат човечеството до 2040 г., заради катастрофален недостиг на храна. Светът ще бъде изправен пред невиждан глад, ако не се промени глобалната политика за производството на храна. Изследователи от британския университет “Ръскин” в Кеймбридж прогнозират, че международната общност ще се изправи пред колапс, защото при безпрецедентния растеж на населението …\nсряда, декември 23, 2015 12:31 pm, by Грозев 0\nОЧАКВАТ СЕ ЕКСТРЕМНИ ТЕМПЕРАТУРИ ПРЕЗ 2016 Г.\nПрогнозите са следващата година да е по топла от настоящата, а тя счупи рекордите откакто се води статистиката Глобалните температури през 2016 г. ще бъдат също толкова високи и е възможно дори да надвишат тези през 2015 г., която е най-топлата, откакто се води статистика. Експерти от Британската метеорологична служба прогнозират, че през 2016 г. средните глобални температури ще бъдат с градус-два по-високи от тези в …\nсряда, декември 23, 2015 12:29 pm, by Грозев 0\nСофия блокирана от тежки задръствания Инцидентът се случи рано сутринта във вторник на Околовръстното шосе в района на кръстовището с пътя за Челопечене. Според участници в произшествието мостът в посока София е бил заледен и неопесъчен. В резултат на това един в друг се удрят над 20 автомобила. С тежки повреди са осем от тях. Има 4 души ранени. Водачите отричат да са карали с превишена …\nвторник, декември 22, 2015 7:54 pm, by Грозев 0\n180 млн.лв. европейски пари ще бъдат инвестирани в спешната помощ на България през следващия програмен период Средствата ще дойдат по оперативна програмата „Регионално развитие“ и ще бъдат използвани за закупуване на линейки и за оборудване на центровете. Правителството възнамерява да закупи 400 линейки. За да могат те да стигат до 8 минути при най-спешните пациенти, ще бъдат обвързани със софтуера Лима. Той се използва за уведомяване …\nвторник, декември 22, 2015 7:53 pm, by Грозев 0\nОнкоболницата във Варна вече разполага с ново отделение по лъчелечение с мултимодален линеен ускорител Днес беше открито модернизирано отделение по лъчелечение на варненската онкоболница. Додега всички пациенти се насочваха към Истанбул, но с новата апаратура вече има възможност да се лекуват хора от цялата страна, както и чужди граждани. При средна натовареност на един апарат от 800 пациенти годишно, на практика Варна се нуждае от поне …\nвторник, декември 22, 2015 7:52 pm, by Грозев 0\nВ обновяването на резиденцията са вложени 9,8 млн. лв. чрез проект по Оперативна програма „Регионално развитие“ Дворецът „Евксиноград“ отново ще бъде отворен за туристически посещения след близо две години прекъсване. Царската лятна резиденция премина през мащабна реставрация, обхванала двореца, старите конюшни, ботаническата градина и крепостта „Кастрици“. В обновяването на резиденцията са вложени 9,8 млн. лв. чрез проект по Оперативна програма „Регионално развитие“. Реставрирани са фасадиге на …\nвторник, декември 22, 2015 7:50 pm, by Грозев 0\nВъпреки пролетното време, от днес започва астрономическата зима Астрономическата зима започна тази сутрин в 6.48 ч., когато настъпва зимното слънцестоене. Зимното слънцестоене е моментът, в който наклонът на земната ос в посока от Слънцето приема най-голяма стойност. Максималният ъгъл на наклона на земната ос спрямо Слънцето по време на слънцестоенето е 23° 26 ‘. Зимното слънцестоене е една от главните точки на годината наред с лятното …\nвторник, декември 22, 2015 7:49 pm, by Грозев 0\nНад 200 000 автомобила ще напуснат София в сряда и четвъртък Заради увеличения предпразничен трафик в София и в цялата страна започнаха засилени проверки. Катаджии ще дебнат за превишена скорост и гуми. Зимните гуми не са задължителни, но дълбочината на грайфера трябва да е поне 1,6 мм. В противен случай глобата е до 50 лв. Полицията ще глобява освен за износени гуми и за неизправни светлини и …\nвторник, декември 22, 2015 7:46 pm, by Грозев 0\nПо-ниски екотакси ще има за електромобили, нови и хибридни коли По-ниски екотакси за нови автомобили и повишаване на налога за стари коли – това предвиждат промени в наредба на екоминистерството. Ако промените се приемат, собствениците на автомобили, произведени преди 5 до 10 години, ще плащат с 3% повече. Така, вместо досегашната такса от 253 лв. таксата става 260 лева. За над 10-годишните коли увеличението също е …\nвторник, декември 22, 2015 7:44 pm, by Грозев 0


Гълъбите » Библиотека » Всичко за кокошинките (Dermanyssus gallinae)\nВсичко за кокошинките (Dermanyssus gallinae)\nDermanyssus gallinae, по-известни като кокошинки, са ектопаразит по домашните птици и други видове птици.\nDermanyssus_gallinae_miteТози вид акари се хранят с кръв и атакуват спящи птици през нощта. Като цяло са бели или сивкави на цвят, като стават по-тъмни или по-червени, когато са нахранени с кръв. Имат малко четина по тялото си, а краката им са дълги. Dermanyssus gallinae са считани за едни от най-сериозните вредители по птиците. След като се нахранят, те се крият в дупки и цепнатини далеч от слънчевата светлина, където се чифтосват и снасят яйца.\nDermanyssus gallinae преминават през 5 етапа на жизнения си цикъл: яйце, ларва, протонимфа, деутонимфа и възрастен индивид. Женските представители снасят яйцата си далеч от приемника на тайни места и те се излюпват след 2 до 3 дена. Снасят по 4 до 8 яйца на веднъж, общо 25 яйца през целия си живот. Всички етапи, освен този на ларва изискват хранене с кръв, за да бъдат осъществени. Нимфите пият кръв и след няколко преобразувания се превръщат във възрастни за 4-5 дена. Възрастните представители прекарват по-голямата част от времето далеч от приемника и могат да оцелят в продължение на няколко месеца без да се хранят. По-голямата част от кръвопиенето се случва през нощта, като през деня кокошинките се крият от слънчевата светлина в процепи и дупки.\nПри благоприятни условия този жизнен цикъл може да бъде завършен в рамките на 7 дена, така че популациите могат да нарастнат много бързо – причинявайки анемия при силно засегнатите птици. Възрастните представители могат да оцелеят до 5 месеца без да се хранят. Развитието им се забавя при ниски температури и почти се преустановява под 9º C. Поради тази причина, инфестацията на птици, които са държани отвън често представлява проблем само през летния сезон.\nВъзрастните представители са с размери от 0,6 до 1 мм. Всяко хранене на Dermanyssus gallinae трае от 1 до 2 часа. През деня могат да бъдат намерени стотици до хиляди кокошинки криещи се в птичите гнезда. При много високи популации, те могат да се хранят от приемниците и през деня.\nDermanyssus gallinae могат да се появят в даден кокошарник по много начини. Могат да бъдат пренесени от диви птици, които влизат в контакт с домашните кокошки, от работници и посетители. Кокошинките могат да бъдат пренесени от една птицеферма в друга посредством кошници и други подобни предмети.\nПриемници на Dermanyssus gallinae\nВъпреки че домашните птици, и по-специално тези снасящи яйца са основните приемници на Dermanyssus gallinae, други видове домашни птици и диви птици също могат да бъдат нападнати. Dermanyssus gallinae могат да нападнат някои видове бозайници, включително хора, особено при съжителствуване с птици. В някои случаи причиняват дерматит и кожни лезии, и има нови доказателства, че те могат да завършат жизнения си цикъл върху хора. Обикновено инфестации от този вид са преходни и се случват само ако предпочитаните пернати приемници не са налични. Като цяло, младите птици са най-уязвими.\nDermanyssus gallinae са разпространени в Япония, Австралия и по-голямата част на Северното полукълбо, включително Европа и САЩ.\n3c90ea5d_chickenDermanyssus gallinae обикновено смучат кръв от областите около човката и ушите гърдите, гърба и краката на кокошките, причиняващи им болка, сърбеж, раздразнение, възпаления и намаляване на снасянето на яйца. Могат да се появят струпеи, хиперпигментация и загуба на пера. Краката на птиците може да се удебелят и кожата да започне да се лющи. Стават особено раздразнителни и постоянно се пощят. Ако са особено много на брой, Dermanyssus gallinae могат да причинят анемия при кокошките, която си проличава по бледостта на гребена им, както и слабост и летаргия. Кръвозагубата може да бъде особено голяма и дори фатална, имайки предвид факта, че хиляди кокошинки могат да се хранят от една единствена птица. Стресът и анемията от своя страна могат да направят птиците по-податливи и на други болести. Ако възникне вторична инфекция, лезиите по кожата на птиците могат да бъдат придружени от лоша миризма.\nDermanyssus gallinae могат да засегнат здравето на птиците индиректно, тъй като те са носители на болести като салмонела, спирокетоза и др.\nМоже да бъде направена предполагаема диагноза при кокошки носачки, обикновено на база на предходна история на намаляващо яйцепроизводство, анемия и смъртност при млади или болни птици. Кървавите точки по яйцата индикират инфестация в клоаката на засегната кокошка. Окончателна диагноза може да бъде поставена след идентификация на яйца, фекалии или на самите кокошинки.\nМогат да бъдат използвани ектопаразитициди, за да се лекуват засегнатите птици. Този вид химичен контрол над кокошинките трябва да бъде използван на ротационен принцип, за да се избегне изграждането на имунитет. Кокошинките могат да оцелеят до 10 месеца в празен кокошарник. Третирането на дървото с креозот ще ги убие. Превенцията на инфестацията в човешки местообитания се състои в елиминирането на преносителите. Елиминацията на инфестациите от кокошинки в човешки местообитания най-добре се постига чрез елиминирането на преносители, намаляването на потенциалните места за криене; разумната употреба на пестициди; последователната употреба на обезвлажнители, за да се поддържа среда с ниска влажност; често цялостно почистване; минимизирането на времето, прекарвано в къщи; спазване на безупречна хигиена. Лечението може да включи и приемането на орални медикаменти и може да отнеме няколко месеца докато кокошинките бъдат напълно премахнати.\nНе химичен контрол и превенция\nDermanyssus gallinae са сериозен проблем по целия свят, особено при птицефермите за яйцепроизводство и развъждане. Повечето такива помещения предлагат безброй места за криене на кокошинките. Първата мярка за предотвратяването или намаляването на популациите им е да се елиминират възможно в най-голяма степен тези места за криене. Това обаче може да означава значителни инвестиции за преустройство. Модерните помещения, създадени с цел да минимизират шанса за поява на кокошинките в действителност е по-малко вероятно да бъдат заразени.\nТъй като дивите птици могат да пренасят кокошинките, техните гнезда около и в близост до кокошарниците трябва да бъдат премахвани системно, а достъпът на диви птици до кокошарниците трябва да бъде предотвратяван чрез мрежи и различни видове паравани.\nКаквито и да било предмети и оборудване, използвани при транспортиране между кокошарници, трябва да бъдат дезинфектирани при високи температури.\nЛепкавите капани могат да хващат много кокошинки, но те обикновено са недостатъчни, за да се контролират техните инфестации. Въпреки това, те могат да бъдат използвани с цел мониторинг на популациите им.\nСиликоновият прах предизвиква изсушаване на кокошинките и може да редуцира техните популации в кокошкарниците, въпреки че единствено той не е достатъчен.\nХимичен контрол над популациите на Dermanyssus gallinae\nDermanyssus gallinae прекарват по-голямата част от времето си далеч от птиците. Затова, третирането с химически препарати трябва да бъде проведено в местата, където се крият. Това е препоръчително да се извърши, когато кокошкарниците са празни и трябва да бъде предшествано от цялостно почистване и дезинфектиране на помещението и оборудването. Пръскането на самите птици в повечето случаи не е ефективно.\nПонастоящем не съществуват хранителни добавки или каквито и да било продукти за орален прием, които да контролират в достатъчна степен популациите на Dermanyssus gallinae.\nРезистентността на Dermanyssus gallinae към различни акарициди е много сериозен проблем на световно ниво. Факторите на резистентност могат да бъдат толкова високи, че дори неразредени акарициди стават неефективни.\nТова означава, че ако даден продукт с определена активна съставка не успее да постигне очакваната ефикасност, много вероятно е вече да бъде изграден имунитета на кокошинките към продукта. В този случай, трябва да се прибегне до друг продукт с различна активна съставка.


Заглавие: Голяма книга за рисуването\nАвтор: Фиона Уат, Роузи Дикинс\nВ тази книга са събрани 45 прекрасни идеи за рисуване чрез различни техники и материали. Представени са стъпка по стъпка, така че да улеснят дори начинаещи художници, които правят първите си крачки в рисуването. Книгата учи как се рисуват животни, сгради, хора, пейзажи, анимационни герои... Обяснява как се поставя светлосянка, какво е перспектива и как се прилага в рисуването.\n„Голяма книга за рисуването“ е ценен сборник с идеи за самостоятелна работа или за часовете по рисуване.\nКнигата събужда интереса на децата към рисуването като хоби и насочва енергията им към това приятно и интересно занимание.


И ранен червен картон не попречи на Барселона за убедителна победа срещу Селта\nИ ранен червен картон не попречи на Барселона...\n02 Окт 2020, 00:30 1514 0\nБарселона спечели гостуването си на Селта Виго в мач от испанската Примера Дивисион с 0:3. Ансу Фати откри резултата в десетата минута. В 51' Оласа си отбеляза автогол след удар на Меси. В добавеното време Сержи Роберто оформи крайното 0:3. Каталунците останаха с човек по-малко още в края на първата част, след като Ленгле получи втори жълт картон.\nБарса започна отлично двубоя, като още в 10' успяха да открият резултата, а в голмайстор отново се превърна Ансу Фати. Той бе най-съобразителен в наказателното поле и стигна до подаване, след което не се поколеба да нанесе страхотен удар, който намери долния ляв ъгъл. В 16' Вейга отигра с подаване в наказателното поле, но Нето реагира добре, за да осуети атаката.\nВ 24' Селта получи правото да изпълни фаул малко пред наказателното поле. Зад топката застана Аспас, като топката обаче се удари в стената и не се стигна до нищо опасно. Десетина минути след това бе показан червен картон на Жерар Пике, след като спря откъсващия се сам срещу вратаря играч на Селта, но той е бил е положение на засада и това спаси Пике. В 40' Меси опита директен изстрел от ъглов удар, но топката мина малко на напречната греда.\nМеси: Поемам отговорност за грешките си, но просто исках по-добра Барселона\nКапитанът на Барселона Лионел Меси заяви, че иска да сложи к...\nДве минути след това съдията изгони Клеман Лангле с втори жълт картон. Френският бранител си беше изкарал първото официално предупреждение в 23-ата минута, а в 42' игра непозволено с ръка в тялото на Денис Суарес.\nМакар и с човек по-малко, Барса успя да удвои преднината си. В 51' Меси опита да центрира, но топката се отклони в крака на Оласа и влетя в близкия ъгъл на вратаря за 0:2. В 59' Меси извади топката за Филипе Коутиньо на дъгата. Бразилецът стреля опасно и нацели дясната греда. След това Меси вкара отбитата топка в мрежата, но бе вдигната засада.\nСледващото опасно положение отново дойде от Меси, който подаде към Коутиньо, чийто изстрел попадна в ръцете на Вияр. В 72'Куман замени Ансу Фати и Коутиньо, вкарвайки свежест с новите придобивки Педри и Тринкао. В 74' резервата Нолито стреля към далечния ъгъл, Нето изби, а Мигел Перес шутира при добавка, но без късмет, след като защитник на Барса отклони топката и нацели напречната греда. В добавеното време Сержи Роберто оформи крайното 0:3 след завършващ удар от наказателното поле.\nБарселона: Нето; Сержи Роберто, Пике, Лангле, Алба; Бускетс, Де Йонг; Гризман, Коутиньо, Фати; Меси\nСелта: Вияр, Майо, Айдо, Мурийо, Фонтан, Оласа, Вейга, Тапиа, Суарес, Мор, Аспас\nБарселона стартира отлично кампанията си в Ла Лига, като разгроми Виляреал с 4:0. Каталунците обаче се движат с два мача назад от останалите отбори, тъй като стартираха сезона по-късно. Техният съперник - Селта, вече има три изиграни мача, като все още няма поражение (победа и две равенства).\nЗа днешния двубой наставникът на Барселона Роналд Куман няма да може да разчита на контузените Марк-Андре Тер Щеген и Мартин Брейтуейт, докато Самуел Юмтити е под въпрос за срещата. В състава на Селта контузените са трима - Серхио Алварес, Рубен Бланко и Давид Хунка.\nОфициално: Барселона привлече Сержиньо Дест от Аякс\nКуман: За да направим Меси щастлив, трябва да побеждаваме\nБарселона ще продаде ненужно на Куман крило в Англия


»Стерномантия или какво говорят гърдите ти\nСтерномантията е вид гадаене по формата на женските гърди, които разкриват каква е дамата. Бюстът може да разкаже много за нежното създание.\nПредсказването на характера по гърдите се е практикувало още през осемнадесети век в Испания. От векове формата на женските гърди се е сравнявала с различни по вид плодове или части от животни.\nЖените, които имат гърди като кайсийки, се отличават с общителния си нрав. Те са разумни и с тях е приятно да се прекарва свободното време. Не придават особено значение на физическата близост.\nГърдите тип лисичи муцунки са на дами, които са сдържани и хитри. Те са мързеливи, затова гледат да се омъжат изгодно и да не им се налага да работят. Те са ненаситни в леглото, но са много ревниви.\nИдеалните съпруги имат гърди с форма на средни по големина ябълки. Те обаче често са фригидни. Затова пък са готови на всичко, за да зарадват любимия си мъж.\nДами с гърди като круши са изключително любящи и винаги готови за експерименти в леглото. Те обаче са независими, своенравни и обичат да въртят мъжете на малкия си пръст. Бракът с такава жена е поредица от невероятен секс и непрестанни скандали.\nДамите с триъгълен бюст като гърди на козичка се смятат за най-темпераментните и разкрепостените натури в сексуално отношение. За тях табу в секса не съществува.\nЖените с гърди с форма на лимони са много весели и са склонни да се самокритикуват. Те предпочитат връзка с мъж, който няма да им предоставя изненади – било то приятни или неприятни.\nЖените с гърди тип портокали не са темпераментни в леглото. Сексът слабо ги интересува, а когато проявят интерес, той касае само собствените им нужди. Такива дами обаче винаги постигат целите си – на всяка цена.\nЖените с еластични кръгли гърди като грейпфрут рядко са темпераментни в спалнята. Те правят впечатление на еротични създания, дори на вулгарни, но всъщност са леко притеснителни.\nГолемите гърди с форма на пъпеши принадлежат на оптимистични дами, които са сексуално разкрепостени. Често такива дами се оказват и перфектни домакини. Обожават храната и обичат не само да я консумират, но и да я приготвят.


Българската изложба в Лувъра е окончателно отменена | СЕГА\nТретата планирана българска изложба в Лувъра няма да се състои през лятото на 2020 г. Това заяви в официално прессъобщение Министерството на културата. До провала на експозицията „Изкуство и култури в България (XVI – XVIII век)“ в парижкия музей се стигна след отказа на Светия Синод да даде разрешение за представяне на експонати от църковните музеи. Преди това негативно мнение срещу изложбата изрази и ръководството на Българската академия на науките. Последваха резки коментари на бившия културен министър Вежди Рашидов, който заплаши, че ще отпътува в извънредна командировка в Париж, за да разнищи случая.\nБоил Банов замаза скандала, като проведе днес умиротворителна среща с посланичката на Франция у нас Флоранс Робин. Посланичката подходи с разбиране към създалата се обществена чувствителност, пишат от МК, и обърна внимание на това, че музеят „Лувър“ дава възможност на страната ни да покаже българското изкуство през различни периоди от своята история, както и възможност то да стигне до милионите посетители. Ден по-рано при Флоранс Робин отиде и Вежди Рашидов.\nРешаващ аргумент за отмяната на изложбата през лятото на 2020 г. бе позицията на БПЦ, която не даде благословията си за изнасяне на артефакти от Църковно-историческия институт и църковния музейг. Мелнишкият епископ Герасим, главен секретар на Светия синод, уточни, че това е принципната позиция на Синода, която се спазвала неотклонно от 2004 г. насам. Тогава е взето решение да не се изнасят предмети от църковните хранилища в чужбина, освен по изключение за поклонения.\nБАН също отказа да предостави културни ценности от музеите, за които отговаря. Около подготовката на изложбата избухна скандал, след като от Института за изследване на изкуствата към БАН обявиха, че България щяла да бъде представена като „Европейска Турция“. Сега учените предлагали теми, свързани със "знакови периоди от миналото на българските земи и българската държава: „Праистория” (поява и развитие на първата европейска цивилизация) или „Късно Средновековие” (възход на Второто българско царство)."\nКога и дали обаче ще има трета българска изложба в Лувъра - все още липсва отговор на този въпрос.\nБПЦ, изложба, Лувър, БАН, Боил Банов\nПон., 10/02/2020 - 18:25\nАло Банов е еталон за сентенцията Страх ме е от културата на министъра на културата\nПон., 10/02/2020 - 18:43\nза 10 години гербавите не се научиха на грам административни умения. първо е вътрешната подготовка, едва след това перченето пред лувъра. некадърници. в главите им само едно - откъде какво да гепят. тва го умеят. и с тва се изчерпват уменията им.\nПон., 10/02/2020 - 19:46\nТо па ламбо бе един титан тогава бе леш и мор.\nПон., 10/02/2020 - 19:09\nТова не са точно "административни умения" колега, това си е висша форма на простотия, незнание, неразбиране и въобще калинкаджийство.\nПо същият начин, уж безобидно като изпълнение, непрокопсаника и сегашен съдия в КС - ФД, се изтъпани по покана на Израел на голанските възвишение, в качеството си на ПМ на Р България.\nСлед което и до сега си имаме проблеми с редица арабски страни, отношения градени десетки години, от които България е имала ползи.\nТакива изпълнения пряко вредят на територийката ни.\nБългарско културно наследство, ще се представя в Лувъра като част от "Европейска Турция".\nМалоумие е най меката дума, която може да се употреби.\nПон., 10/02/2020 - 19:32\nЕвропейска Турция би зарадвала много французите.\nДайте им това удоволствие.\nПон., 10/02/2020 - 19:43\nБе и аз мисля, че Европа и Турция са несъвместими. До Стамбул ще ги приемем, ще направим компромис.\nПон., 10/02/2020 - 19:45\nТази нещастна изложба ли е поводът да се лансира на тълпата изразът "Европейска Турция" ?\nПон., 10/02/2020 - 20:19\nТоя винаги с червен нос.Явно често надига чашата?\nПон., 10/02/2020 - 20:27\n"Равен дял от османското наследство"\nПон., 10/02/2020 - 21:24\nИ всичко това Русия ни го отне :( Подлеци!!!\nКой знае защо арменците не си искат дяла. И евреите не си искат дяла от развитието на нацистката военна мощ. Странни хора, слава богу герберастите не сте като тях.\nПон., 10/02/2020 - 20:29\nИзразът "Европейска Турция" си съществува съвсем легално в в литературата и се среща под път и над път във всякакви описания и трудове за европейските владения на Османската империя, вкл. и българските земи:\nНе създаваше и никакъв проблем в българската научна книжнина. Така напр. в предовора на\nРуски пътеписи за българските земи XVII—XIX век Издателство на Отечествения Фронт, София 1986 т.е. по време на възродителния процес, четем:\nКонтактите на българите с Русия са били винаги сериозна заплаха за османското господство и поради предпазливостта и подозрителността на властите русите срещали на всяка крачка затруднения при пътуванията си из Европейска Турция. (стр. 5)\nНа стр. 11 (към съчинението Описание на Турската империя, съставено от русин, бивш пленник у турците през XVII в.\nАвторът на пътеписа посещава Ерусалим, Египет, Яфа, Дамаск, Бейрут, Триполи, Вавилон, Цариград, след което продължава обиколката си в Европейска Турция, минавайки през нашите земи.\nНо дегенерацията у нас придобива вече истерични мащаби.\nПон., 10/02/2020 - 22:55\nСигурно Лувърът вече е на дистанционно управление от България, щом Банов определя какво да се показва\nВт., 11/02/2020 - 01:35\nСпоред министъра ни французите се интересували от Турция и „исляма“(?) и от това как те повлияват на българското изкуство през 16 в. и евент. обратното, как може би ние повлияваме. Може би ние трябва да направим изложба в НИМ, нова история, с тема "Правителството на Виши" и всички обстоятелства относно как продължават кариерата си сътрудниците на това правителство, напр. един важен французин, искрен приятел на България.\nВт., 11/02/2020 - 04:39\nАлоу БаноФ, ...ако сте наоколо:\nТуй Лувера не е като сергийка на Ларгото\nВт., 11/02/2020 - 08:50\nВт., 11/02/2020 - 15:37\nМисля че в Читанката попаднах на едно изследване на българин учил в солунската гимназия за влиянието на българския език в турския и обратно .\nВреме разделно ! Брат брата .\nДа оцелееш ли или да се преклониш?\nПратете на османлийката у Париж този фулм .\nА, да. тракийските съкровища ги видяха сега им пратете пустите гробове от османско . Покажете как върху църкви са строени джамии .\nА кога у Лувъро ще видим културата и избиването на катарите ? Кога ще видим културата на Богомилите и книжчицата дето са се клели френските крале ?\nПа ги питахте какво сторихте вие с този народ?Защо големите вкупом , спряха тоя народ да си вземе Цариград . Да не сте го строили вие?\nСтроили са го тракийските императори , които вие им измислихте името ромеи и византийци . .\nА, да и естествено ще искате и да ви платим ли?\nДе ги ди капелати. османлийки . .\nВт., 11/02/2020 - 22:10\nЗа катарите може да се разходиш до Каркасон.\nВт., 11/02/2020 - 22:28\nОсвен вампирите, най-интересното което можем да предложим на отегчен Париш би била Никифорова кратуна. До лятото има достатъчно време да се направи изненадващо и неочаквано откритие на тази изгубена през вековете ценност.\nВт., 11/02/2020 - 22:44\nТе кратуните по нашите земи растат целогодишно?\nСр., 12/02/2020 - 00:15\nВашите предположения напълно съвпадат със спешния план на министерството на културата във връзка с подготвяната изложба в Лувъра. Вече е обявена обществена поръчка за намиране на позлатения череп на император Никифор I. Също толкова спешно се търсят поне три вампирски погребенияи от района на средновековната крепост „Калето“ в Свищов. Там миналата година, по време на лятна фотосесия, археолози от екипа на проф. Овчаров намериха много характерни гюлета за кулеврини (оръдия използвани не по-късно от XVI век). Тази находка с голяма вероятност сочи, че в района е имало сблъсъците между граф Влад Цепеш - Дракула и османците. Предполага се, че местността е наситена с вампирски погребения, които са много търсени в целия ЕС. За черепа на император Никифор I, известен още като Никифоровата кратуна, е наложено изискване той да е с 24 каратово покритие и да съдържа характерни изменение, вследствие на прекаран мененгит. Както е известно, Никифор I e боледувал от това заболяване. То дава отражение в костите на черепа - те трябва да са значително изтънени и с изразени “impressiones digitatae“ по свода на черепа.\nСр., 12/02/2020 - 15:59\nГлупости ! Черепа на Никифор е обкован със сребра а не със злато. Вярно е , позлатено сребро , ама още при Борис позлатата се изтьрка от пиене от черепа .\nСр., 12/02/2020 - 19:42\nНикой от черепите на Никифор не е бил посребряван, позлатяван или бронзиран. Това е легенда страшка, да страши враговете. Светослав Киевски също я пускал в обръщение. Оригиналът е на Ксьонгну от 2в пр.н.е.\nСр., 12/02/2020 - 01:22\nВ България, където копнеш излизат артефакти. Твърде близо сме били до високата цивилизация, а може би и съучастници, предшествала “потопа“, преди около 10 000г +/-. Възстановената, ВТОРА египетска цивилизация, която познаваме е на траки и илири, вж. ДНК на египетските фараони.(DNA of Egyptian Pharaohs, Nature.com). Траките са една по-древна подгрупа на основната германска хаплогрупа R1b, която е обитавала територията от Скандинавия до Шумер. Може би, не случайно Херодот нарича гетите=готи северни траки.\nСя, ако нашите историци и археолози искат да ни изкарат на мегдана, крайно време е да се освободят от до скоро популярната религия панславизъм и да приемат факти и архи-факти обективно. Ние българите, КАТО ОСНОВЕН ГЕНЕТИЧЕН ФОНД, сме траки, илири, готи + булгар, придружени от гьоковците. Е, поне до падането на България под византийско.\nЕвропа харесва Булгар=Хуна=Ксюнг-ну=Свиреп роб защото Булгар са пънкари, металисти и майтапчии и наше ДНК има от Норвегия до Северна Африка (чрез вандалите, с които също сме смесили).\nСлед един мой коментар, 2014, в Дейли Мейл,, са излезнали над 50 статии, някои от много сериозни учени, за Булгар, и приблизително толкова видеа. И нищичко от българските ни а.к.а ДЕМИЦИ!\nСр., 12/02/2020 - 09:51\nНова изложба? Може би " Ескизи на салфетка " на бивш номиниран от Вежди Рашидов?\nСр., 12/02/2020 - 10:50\nСега учените предлагали теми, свързани със "знакови периоди от миналото на българските земи и българската държава: „Праистория” (поява и развитие на първата европейска цивилизация) или „Късно Средновековие” (възход на Второто българско царство)."\nАз предлагам да започнем от праисторията .От предпотопа .От Ерми .\nИма време да им покажем и Второто Българско царство па и Отоманското . Ама това когато върху катедралите им започнат да строят минарета.\nТози мазен корумпиран тип е срам за културната общност на България!\nДа де сущий тракиец с това име . Бано , Тако , Дано , Пеко ,Дако ...\nА и модерен , вижда ми се оранжев , като Тръмпи, Борис , ..\nОранжевите са на мода по света и у нас. .\nСр., 12/02/2020 - 13:14\nБано, Банчо идва от влашкото “бан“. В България се пренася от освободените цигани роби, първа партида 1839г, пълно освобождаване след Кримската война, 1856г.\nПе(Н)ко, Па(Н)ко, Дако, Мако и пр. са фонетични варианти на Пеньо. Испанските цигани са искали да преведат ром/лом/дом от санскритското домба=пишка - pene (исп.) Името показва, че детето е мъжко. Женско отроче са наричали Минка/Минчо, знаете от коя думичка е дериват.\nПР на бай Дончо от Тексас се казваше Пеня.\nОт испанските мигранти идват и имената Пейо, Пейчо, Пейка = циганин, както Калю/Калчо - от Calo/Cale мн.ч = циганин. вж. Емил Кало, Фреда Кало, Георги Шварц (Calo) и пр. Payo са били считани малко по-склонни към интеграция от Calo.\nНачо също е испанско име от Ignacio, Ignatius. Имаме го и в превод като Огнян/Пламен.\nКогато Испания се освобождава от мароканците, изгонва и по-палавите цигани, всъщност, направо ги разтоварва в Алжир на две партиди, 1498г и 1502г. Там те престояват/бродят из пустинята около 30г защото по него време Алжир е бил ничия зема - на запад са мароканците, на изток Османската империя.\nПо тях времена Балканите са се били доста обезлюдили, османлиите ги вземат и ги разселват по нашите земи.\nВсичкото туй сиган станало мюсюлман/християн/юдей - вж. Нури/Лури/Гури от ар. Nuri/Nawar - циганин\nПрабаба ми разказвала на баба, как в съседното село всички били мюсюлмани, но след Освобождението станали християни\nСр., 12/02/2020 - 13:25\nЗабравих младо-турците, които пък не били нито млади, нито турци, а испанско сиган юдей. Хората се светнали, че няма далавера (е, по тях времена) в юдаизма и приели исляма.\nСр., 12/02/2020 - 15:18\n@aporist 23 Ср., 12/02/2020 - 01:22 (нов) Качествено разсъждение. Обаче. Нашите историци не искат да ни изкарат на мегдана. Нашите историци не гледат по-високо от История.бг., без извинение. А там се котира машината на времето - все едно, че сме поне 30 години назад. Тези историци и лингвисти ужасно много внимават да не разместят въздуха, а най-смелото им предположение е, че имало северно-южна индоевропейска инвазия! Кога, кой период на цивилизацията, от кой север са тръгнали, та до кой юг ... Мистерия. Преди два дни водещ и събеседници се надпреварваха да ни увещават с отдавна мухлясали тези. Как пък не се намери един да каже, че в "индоевропейско" не става въпрос за днешна Индия и за индийците, ами за населението на река Инд, което, макар и малобройно, все още строи българските дървени къщи, белолики, светлооки и равноправни хора. А либерална Европа чак след 8000 години се сети за равноправието на мъже и жени и ни натиска да сме го признавали!!! Ние, дето сме го измислили и практикували та до днес, когато все пак ни дойде байгън от егалитарност? Да сте чули нещо от българските историци за Харапа (Айрапя! в Ригведа)? Нещо за прохода Шипки Ла? За укрепените градове Коти/ел, Котли? Няма и да чуете от тези ретро лица, които не смеят да цитират източници, известни на просветения социум още от 19 век и 20 век. Едно, защото мнозина са "глухонеми" и аналфабети, но и защото се страхуват, че знаенето на езици и цитирането на първоизточници няма да им донесе добра атестация. Същото се отнася и до инструментариума на други науки - ботаника, земеделие, производство на храна, строителство, стопански науки/търговия, календарни умения, измерване на времето, математика, земемерство/геодезия, металодобиване/производство, геополитика, медицина, социални науки ... Няма научна област, която да не са загърбили, уви. Има едно изключение – интересът към средновековната астрология. Питайте т.нар. водещи учени - всички до един ще се похвалят кой от коя зодия е, по системата от Близкия изток. Срам, позор, резил и язък.\nСр., 12/02/2020 - 20:56\nЕдна древна китайска поговорка казва: Колкото по-надалеч можеш да видиш в миналото, толкова по-надалеч ще можеш да видиш в бъдещето.\nСр., 12/02/2020 - 16:23\n„Европейска Турция“. Ето това е камъчето, което преобръща колата. Ако изкуството от европейските земи, окупирани и завладяни от Турската империя се приема за турско, то тогава изкуството във всички бивши и настоящи колонии би следвало да се приема като евротейско. Да бяха мислили, нямаше да се стигне до тая простотия сега. Интересно е дали в този раздел са представени Унгария, Австрия, Сърбия... и пр.\nМеган Фокс пристигна в "Ню Бояна" за първи снимки след коронавируса\nПол Маккартни: Лас Вегас е гробище за музиканти


Туризъм :: Безплатни ще са днес музеите в Елена :: Monitor.bg\nОт: Агенция Монитор (50426)\n„Даскалоливницата“ е първата българска гражданска постройка в град Елена. Строена е през 1844 година за нуждите на\nпървото българско класно училище,\nосновано от Иван Николов Момчилов през 1843 и наречено „Даскалоливница” от Петко Рачев Славейков – възпитаник на училището. Сградата е паметник на културата с национално значение. Реставрирана е през 1963 година като изцяло е запазен външният облик.\nКамбуровият хан е построен около средата на XIX\nвек и носи името на своя собственик Стоян Камбура, който е участвал във въстанието на капитан дядо Никола (1856 година). Ханът е паметник на културата с местно значение. Архитектурата на Камбуровия хан е изразителна, проста и лаконична – пример за балканската възрожденска архитектура. Днес в хана е подредена етнографска експозиция, показваща материалния бит и култура на населението от Еленския край в края на XIX и началото на XX век\nКъщата музей „Иларион Макариополски“\nе паметник с национално значение. Тук е родното място на бореца за църковна независимост Иларион Макариополски, на брат му Никола Михайловски – виден книжовен и просветен възрожденски деец и на неговия син- поетът сатирик Стоян Михайловски. Освен историческо значение тази къща има и висока архитектурна стойност. Тя е от типа на богатите еленски талпени жилища. Строена е около 1710-1715 година от камък и дърво.\nНа 14 февруари с вход свободен ще е винарската изба в с. Марян. Ден по-късно в читалището на селото ще бъде отбелязан празника Трифон Зарезан, като\nще бъде пресъздаден обичаят по зарязване на лозята.


Тайни свойства на канела - bg.penzion-gallus.cz\nИнтересни факти в областта на науката канела известен "Cinnamonum Verum", и това обикновено се използват като подправка за десерт и кафе. Въпреки това в много древни култури вярвали канела чудо продукт, и тази подправка похвали със своите безброй полезни свойства. Въпреки канела вече е известен като добър помощник в борбата срещу много болести, учените все още намират все повече и повече начини за използване на тази подправка. Нека да разгледаме някои от тях в тази статия.\nПолезните свойства на канела, които няма да знаете преди\nчрез своя аромат и вкус на канела принадлежи към най-популярната в света подправка, но най-често това се използва при приготвянето на десерти. Но освен уникалния си вкус и аромат, канела също има огромен брой полезни свойства.\nканела има способността да се намали нивото на кръвната захар, и се препоръчва в дислипидемия (липидния състав на кръвта). Канелата се извлича от кората на дървото. Други полезни свойства на подправки - способността да се подобри храносмилането, премахване на дискомфорт в стомаха отделят газове и намаляване на възпалението в червата.\nВ канела съдържа фенолни съединения (те се намират в грозде и червено вино), който е наситен с канела антиоксиданти. Да не забравяме, че канелата е съставен от много flavanoyidiv - хранителни вещества, които в големи количества могат да бъдат открити дори в боровинки.\nРедовната консумация на канелено масло помага да забави растежа на бактерии, гъбички, защото тази подправка е мощен антибиотик. Благодарение на това невероятно свойство канелата често се използва в козметичната индустрия.\nканела съдържа витамини В1 и С, фосфор, калций и калий - всички хранителни вещества, които са от съществено значение за здравето. Канела също има способността да успокояват тялото, така че той се счита за мощен инструмент за облекчаване на нервност, стрес, раздразнителност, безпокойство и дори депресия.\nБлагодарение на противовъзпалителни свойства на канела помага за облекчаване на болка в ставите и мускулите, което е типично за ревматоиден артрит или изтръпване на тялото поради лоша поза. Канела се препоръчва за употреба при кашлица, втрисане или изморена кръв. Тази подправка има свойството да понижава нивото на кръвната захар и да се борят за отлагането на мазнини в артериите, което е и причината, че е належащо за диабетици и хора с висок холестерол.\nВ допълнение към всички изброени по-горе свойства, канелата също е много полезна за храносмилателната система. Той идеално помага с гадене и повръщане, подобрява апетита и намалява диарията, поради което се препоръчва на хора с заболявания на храносмилателната система.\nКанела жени ще помогне за намаляване на болката по време на критични дни, тъй като намалява менструални спазми и подобрява кръвообращението. Ако обаче се опитвате да забременеете, ви съветваме да спрете това подправка, защото има контрацептивни свойства. Същото важи и за бременните жени - за тях канела е строго забранено, защото може да доведе до спонтанен аборт.\nКанела има друго полезно свойство, за което не сте чували преди - намалява дискомфорта на изгаряния на езика, които често се появяват по време на готвене. За да облекчите болката, просто закачете време за канела.\nКак да получите най-голяма полза от канела консумация\nКанела се продава под формата на земята на прах и пръчки. Каквато и да е канела, която избирате, съхранявайте я в запечатан стъклен контейнер на тъмно, сухо и хладно място. Сладки от канела остават свежи през годината, а в матрицата могат да се съхраняват до 6 месеца.\nМоля, обърнете внимание, че удължаването на срока на годност на канела може да се направи в хладилника. За да се определи нейната свежест може да бъде с мирис - в канела трябва да бъде приятен сладък вкус.\nНай-добре е да купите канела, отглеждана при органични условия, т.е. без добавяне на пестициди и други химикали, които могат да навредят на вашето здраве, тъй като неорганичните продукти не съдържат витамин С и каротиноиди.\nЗа да се възползва от канела, трябва да консумират 1 до 6 грама на ден от подправки (обърнете внимание, че една чаена лъжичка съдържа приблизително 4 грама канела). Можете да използвате канела по много различни начини: поръсете или я подправете с ястия, прибавете я за печене, яжте сурово (но имайте предвид, че има много силен вкус).\nНай-добре е да комбинирате канела с горещи ястия и напитки, защото при ниски температури тя е слабо смилаема и има много специфичен вкус.\nЕдин от най-вкусните начини да използвате канела е да го добавите към чай и кафе. Особено полезно такава напитка ще бъде, когато настинка или грип. Чаена лъжичка канела ще бъде достатъчна за една чаша чай, а за кафе ще трябва да добавите 1,5 супени лъжици прах към смляно кафе преди да налеете напитката. Вкусът на канела и супи е страхотен, защото топлинният ефект и изисканият вкус на този подправка съчетават перфектно с леща и боб.\nКанела ще помогне много на храносмилането след ядене. Това ще бъде голяма помощ за хора, които често страдат от стомашна болка и киселини, особено след преяждане (което често се случва по време на празниците). Ако пиете чаша чай с добавяне на канела преди лягане, усещането за пълен стомах ще изчезне.\nТова е невероятно, но има и много други полезни свойства в канела! Резултатите от едно проучване показват, че ароматът на този подправка стимулира мозъка и подобрява обработката на информацията. Някои хора дори мислят, че просто изсмукване на пръчици от канела може да повлияе положително на тялото. Можете да прибягвате до този трик преди изпита или по време на интензивна умствена дейност. Много хора предпочитат козметични продукти, съдържащи канелено масло. Има още един популярен начин да се използва канела: тя може да поръси десерти с бита сметана. Несъмнено всеки десерт ще вкуси по-добре, ако добавите малко канела към него, а тази хлебарка ще бъде полезна за вашето здраве!\nПревенция и медицински продукти - най-добрите начини за лечение на кандидоза. Като цяло, ще видите положителни резултати доста бързо. Това разстройство често се връща, особено когато не разбирате причините за това. Кандидозата е инфекция, причинена от всякакъв вид гъбички от Candida. Тази инфекция засяга лигавиците на тялото ви, като например устата или половите органи.\nОпитвате се да забременеете и не можете да чакате, докато се случи това щастливо събитие? Можете дори мисълта, че може би вие или вашият партньор проблем плодородие ? За начало се отпуснете и с нашите съвети определете кои дни от месеца най-вероятно ще забременеете. Научете се да разпознавате промените в тялото си, както и да определите базовата температура и веднага ще знаете в кои дни е най-добре да опитате да забременеете дете.\nПолезна лента се бори с безсъние


Готови ли сте за най-големия бой – Труд\nСпасиха мъж, жена и четири деца, изгубили се в Родопите\nГотови ли сте за най-големия бой\nМоже и да звучи абсурдно, но двама дребосъци ще се изправят един срещу друг в най-големия бой в историята. Поне по отношение на интереса и приходите. Флойд Мейуедър, непобеденият шампион в средните категории на профи бокса, най-сетне призна, че ще се бие със суперзвездата на смесените бойни изкуства Конър Макгрегър. Мачът е насрочен за 26 август в Лас Вегас и се очаква да надмине всякакви рекорди по събрани средства от платени телевизионни излъчвания.\n„Това ще е най-големият мач в историята на бойните спортове – смята Дейни Уайт, президент на UFC. – Очаквам и парите, които бъдат събрани, да са рекордна сума. Ще ви кажа само, че всички страни, участващи в договорката, останаха много доволни.“\nДори това не е лесно постижимо. Мейуедър е пословично алчен и претенциозен. Самото замесване на името на Макгрегър е капитал за боеца, докато американецът има нужда от много сериозни причини да рискува да се изложи на стари години. В случая причината е 9-цифрена. Точната сума все още не е обявена официално, но преди време Богаташчето обяви, че не би се съгласил на подобен мач за по-малко от $ 100 милиона.\nДвамата с Макгрегър доминират платените телевизии в различно време. Флойд се възползва от кризата в тежката категория, за да се превърне в един от най-добре печелещите спортисти в историята. Кулминацията в кариерата му бе дългоочакваният мач с Мани Пакиао, който се превърна в най-касовото еднодневно спортно събитие в историята. Може би много фенове на бокса останаха разочаровани от показаното на ринга, но за Флойд най-важното беше победата. Тя запази аурата му на непобедим боксьор и му позволи да слезе от ринга с невероятния баланс от 49 победи в 49 мача.\nТри месеца след оттеглянето на Мейуедър боеца Макгрегър спечели титлата на UFC в категория „перо“. Бумът в интереса към ММА за сметка именно на профи бокса му помогна за по-малко от година да се превърне в суперзвезда. Може би феновете го предпочитат не само заради имиджа, но и заради стила му. Конър обича да се бие прав от дистанцията, за разлика от повечето си колеги, които предпочитат хватките на земята. Той е и боецът с най-голям процент нокаути – завършил е предсрочно общо 18 от 24 мача, но за сметка на това е загубил 3. Той работи много усилено върху подобряването на боксовите си умения, но дали това ще му помогне срещу един от най-техничните боксьори? Може да звучи странно, но това е въпрос, от който скоро ще се вълнува целият свят.\nФлойд избира ринга и ръкавиците\nФлойд Мейуедър си е осигурил пълен контрол над условията, при които ще се проведе боят. Още преди да се стигне до споразумение, беше ясно, че американецът би участвал само в мач по правилата на бокса. Той е настоял срещата да бъде в 12 рунда, а ръкавиците да бъдат тежки по 10 унции (283 грама). Мачът е в категория до 69 кг (лека-средна), но едва ли ще бъде отменен, ако някой от двамата се окаже „малко по-тежък“.\nТова не е първият случай, в който бойци от различни спортове се изправят един срещу друг. Най-известната подобна среща е между Мохамед Али и японският професионален борец Антонио Иноки в Токио през 1976 г. Тогава обаче на двамата е позволено да използват специфичните умения от своите спортове. След 15 рунда мачът завърши наравно.\nКонър удря хората и те падат\nШефът на UFC Дейна Уайт е сигурен, че Макгрегър без проблеми ще спечели мача. Основният му довод е възрастта на двамата – Конър е на 27 години, докато Флойд Мейуедър на 40.\n„Отдавна спрях да се съмнявам в него – твърди Уайт. – Когато Конър удари някого, той пада. Флойд през цялрата си кариера не се научи да се бие срещу обратни гардове. Това не е спор между двата спорта, а между двамата съперници. Правилата ще са боксови. Конър е много голям именно защото е съгласен да се бие с всеки, навсякъде, по всяко време. Затова дори и да загуби, репутацията му ще остане ненакърнена.“\nКанят Джошуа да подгрява\nОрганизаторите на мача пратиха официална покана към световния шампион в тежката категория на профи бокса Антъни Джошуа да участва в някой от подгряващите мачове преди големия сблъсък. Преди време британецът призна, че е склонен да приеме, но все още не е наясно дали Владимир Кличко ще поиска реванш. Шампионът на UFC в тежка категория Стипе Миочич пък предизвика Джошуа на бой, подобен на този между Мейуедър и Макгрегър. Дейна Уайт обаче не бил склонен да разводнява програмата с други „междувидови“ сблъсъци. Опасенията са, че евентуален сблъсък при най-тежките, комбиниран с нарастващата популярност на Джошуа, може да засенчи основното събитие.